open-index/open-wikipedia-markdown huggingface dataset:
Yhdistyneiden kansakuntien huoltohallintoneuvosto

**Yhdistyneiden kansakuntien huoltohallintoneuvosto** () on yksi Yhdistyneiden kansakuntien kuudesta pääelimestä. 

Huoltohallintoneuvosto perustettiin 26. maaliskuuta 1945 n artiklan 87 mukaisesti hallinnoimaan Yhdistyneiden kansakuntien huoltohallintoalueita. Nämä olivat suurimmaksi osaksi alueita, jotka ennen I maailmansotaa olivat olleet Saksan siirtomaita ja jotka sodan jälkeen oli otettu Kansainliiton hallintaan mandaattialueina. Huoltohallintoalueita oli kaiken kaikkiaan yksitoista, joista kymmenen oli entisiä mandaattialueita. Yhdestoista oli Italian Somalimaa.

Huoltohallintoneuvoston tehtävänä oli valvoa huoltohallintoalueiden kehitystä sekä tarvittaessa ohjata sitä. Huoltohallintoalueita hallinnoivat maat luovuttivat vuosittain raportin alueen kehityksestä huoltohallintoneuvostolle, joka keskusteli siitä ja hyväksyi sen. Neuvosto valvoi erityisesti sitä, että kyseisiä alueita kehitettiin peruskirjan määräysten mukaisesti niin, että ne pystyisivät tulevaisuudessa saavuttamaan täyden itsenäisyyden - huoltohallintojärjestelmä oli alun alkaenkin ajateltu väliaikaiseksi. Neuvosto saattoi myös toimeenpanna erityisiä operaatioita huoltohallintoalueilla, ja huoltohallintoon liittyvät valitukset tuli ohjata neuvoston käsiteltäviksi.

YK:n peruskirjan mukaan huoltohallintoneuvostossa tuli olla edustettuina jokainen valtio, jolla oli hallittavanaan huoltohallintoalue, sekä yhtä monta muuta YK:n jäsenvaltiota. Neuvostossa olivat aina edustettuina YK:n turvallisuusneuvoston viisi pysyvää jäsenmaata Yhdysvallat, Iso-Britannia, Ranska, Neuvostoliitto sekä Kiinan tasavalta, myöhemmin Kiinan kansantasavalta. Näistä Yhdysvalloilla, Isolla-Britannialla ja Ranskalla oli myös hallittavinaan huoltohallintoalueita. Näiden lisäksi neuvostossa olivat aina edustettuina Italia, Belgia, Australia ja Uusi-Seelanti, joilla oli myös hallinnossa huoltohallintoalueita. YK:n yleiskokous valitsi lisäksi neuvostoon maita, joilla ei ollut huoltohallintoalueita. Huoltohallintoneuvosto toimi suoraan yleiskokouksen alaisuudessa.

Viimeinen huoltohallintoalueista, Yhdysvaltain Tyynenmeren saarten huoltohallintoalue, hajosi 1. lokakuuta 1994, kun siihen kuulunut Palau saavutti itsenäisyyden. Tämän jälkeen huoltohallintoneuvosto päätti lakkauttaa toistaiseksi toimintansa 1. marraskuuta 1994 lukien. Tämä tarkoittaa, että neuvosto ei enää pidä säännöllisiä kokouksia (se voidaan tosin kutsua ylimääräiseen kokoukseen puheenjohtajan päätöksellä tai jäsenten sitä vaatiessa) eikä yleiskokous enää valitse siihen vaihtuvia jäseniä. Neuvoston jäseninä ovat siis enää Yhdysvallat,  Britannia, Ranska, Kiinan kansantasavalta ja Venäjä. Huoltohallintoneuvosto on siis edelleenkin muodollisesti olemassa, sen lakkauttaminen vaatisi YK:n peruskirjan muuttamista yleiskokouksessa.

On myös esitetty uusien tehtävien antamista huoltohallintoneuvostolle, esimerkiksi eräiden maailman kriisipesäkkeiden hallinnoiminen, mutta toistaiseksi näin ei ole tapahtunut.
## Galleria
 

## Lähteet

## Aiheesta muualla
* Huoltohallintoneuvoston kotisivu
Bostonin kuristaja (elokuva)

**Bostonin kuristaja** on vuonna 1968 valmistunut elokuva, joka kertoo Bostonissa vuosina 1962–1964 riehuneesta samannimisestä sarjamurhaajasta. Elokuva perustuu löyhästi tositapahtumiin. Bostonin kuristajaksi epäiltyä Albert DeSalvoa elokuvassa esittää Tony Curtis. Henry Fonda ja George Kennedy esittävät kuristusmurhien tutkijoita.

Elokuva vastaa todellisia tapahtumia vain pieniltä osin. Esimerkiksi elokuvassa esitettävän Albert DeSalvon persoona ei vastaa todellisuutta. DeSalvolla ei ollut dissosiatiivistä identiteettihäiriötä, kuten elokuvassa kerrotaan. Lisäksi hänet liitettiin kuristusmurhiin vain hänen omien tunnustuksiensa kautta, eikä poliisin omien tutkimusten johdosta.

## Näyttelijät

## Tuotanto
Elokuvassa käytetään enemmän kuin missään näytelmäelokuvassa sitä ennen tuolloin uutta jaetun kuvaruudun tekniikkaa näyttämään useita tapahtumien kulkuja rinnakkain. Enimmillään kuvaruutu on jaettu kuuteen osakuvaan. Kuhunkin osakuvaan liittyvät äänet on sijoiteltu stereokuvassa vastaavasti vasemmalle, keskelle tai oikealle. Toinen muutaman kerran käytetty tehokeino elokuvassa ovat zoom-objektiivilla tehdyt nopeat zoomaukset.

Laajakangasformaattia noudattavan kuvapinnan jako moneen osakuvaan aiheutti sen, ettei elokuvaa juuri näytetty 1900-luvun huonopiirtoisissa ja 4:3-kuvasuhdetta käyttävissä kuvaputkitelevisioissa tai julkaistu videokasetilla. Elokuva on saanut uutta mielenkiintoa vuosituhannen vaihteen jälkeen teräväpiirtotelevisioiden ja digitaalisten tallenteiden myötä.

## Arvioita
Aikalaisarvioissa *Bostonin kuristaja* sai hyvin vaihtelevan vastaanoton. Sitä pidettiin toisaalta taitavasti tehtynä, mutta toisaalta moraaliltaan ja aiheensa käsittelyltä arveluttavana. Kriitikko Roger Ebert kiteytti: ”Tätä filmiä, joka on todella hyvin tehty, ei olisi pitänyt tehdä lainkaan.” Hänestä elokuva marssittaa näyttämölle toinen toistaan oudompia tyyppejä, kuten seksuaalisesti eri tavoin poikkeavia epäiltyjä ja poliisin muka avukseen tilaaman sekoilevan selvänäkijän. Tony Curtisin esittämän DeSalvon toiminnan analyysi jää hänestä jonnekin *[[Valitut Palat|Valittujen Palojen]]* artikkelin tasolle.

*[[Seura]]*-lehdessä Pertti Avola kirjoitti elokuvan televisioesityksen alla marraskuussa 2025, että elokuvan tekoaikaan muodikas jaetun kuva-alan käyttö tekee kokonaisuudesta vain sirpaleisempaa. Muutoinkin *Bostonin kuristaja* on hänen mielestään sensationalistinen, vanhahtava ja tosiasioita vääntelevä elokuva, jonka katsomiseen ainoa syy on Henry Fondan ja Tony Curtisin erinomaiset roolisuoritukset.

*[[Video-opas|Video-oppaassa]]* vuodelta 1994 Kari Hintikka sanoi elokuvan pikemminkin tutkivan ihmismielen syövereitä kuin rakentavan jännitystä. Hän antoi elokuvalle kolme tähteä viidestä, mikä vastaa sanallista arviota ”hyvä”.

## Lähteet

## Aiheesta muualla
*
Evijärven Urheilijat

**Evijärven Urheilijat** (lyh. **EU**) on evijärveläinen urheilun yleisseura. Evijärven Urheilijat perustettiin 14. kesäkuuta 1922. Evijärven Urheilijoilla on neljä jaostoa: hiihto-, palloilu-, soutu- ja yleisurheilujaosto. Palloilujaostossa pelataan jalkapalloa ja soutujaostossa kirkkovene- ja sisäsoutua.

## Aikaisemmat lajit
### Pesäpallo
Pesäpallo oli mukana seuran lajivalikoimassa kahden kauden ajan 2000-luvulla. Evijärven Urheilijat aloitti pesäpallon maakuntasarjassa vuonna 2004, ja pelasi seuraavalla kaudella kolmanneksi korkeimmalla sarjatasolla, suomensarjassa. Viimeisin kausi maakuntasarjassa oli vuonna 1960.

## Tunnettuja urheilijoita
* Arvo Huutoniemi, kiekonheittäjä
* Tapio Kinnunen, painonnostaja
* Helinä Laihorinne, pikajuoksija

## Lähteet

## Kirjallisuutta
* 

## Aiheesta muualla
* Evijärven Urheilijoiden kotisivut
* *[https://www.youtube.com/watch?v=Bvbsgp6_IVY Evijärven Urheilijat - sata vuotta evijärveläistä urheilua]*. Dokumenttielokuva. 29 min. Finepics 2022
Breheimen

**Breheimen** on tunturialue Norjassa Opplandin läänissä lähes 2 000 metrin korkeudessa merenpinnasta. Siellä on jäätiköitä, muun muassa Norjan suurin jäätikkö Jostedalsbreen.

Ilmaston lämpeneminen on saanut jäätiköt sulamaan, ja niiden alta on paljastunut tuhat vuotta vanhoja löytöjä, muun muassa esineitä ja leiripaikka.

## Lähteet
Ville Tiihonen

**Ville Tiihonen** (s. 23. helmikuuta 1974 Helsinki) on suomalainen freelance-näyttelijä, graafinen suunnittelija ja kirjailija.

Tiihonen valmistui graafiseksi suunnittelijaksi Taideteollisesta korkeakoulusta ja näyttelijäksi Teatterikorkeakoulusta. Hän vaikuttaa muun muassa improvisaatioteatteri Stella Polariksessa.

Tiihonen on runoilija Ilpo Tiihosen poika. Hänen puolisonsa on näyttelijä Kreeta Salminen, ja heillä on vuonna 2016 syntynyt tytär.

## Filmografia
### Elokuvat

### Televisiosarjat

### Ääniroolit

## Lähteet
* http://wsoy.fi/yk/authors/show/19508
* http://www.imdb.com/name/nm1552284/
* 

### Viitteet

## Aiheesta muualla
* 
*
Huldi Torckell

**Huldi Maria Torckell** (22. huhtikuuta 1871 Sund – 31. lokakuuta 1942 Hyvinkää) oli suomalainen ruotsin kielellä kirjoittanut opettaja ja kirjailija.

Torckell valmistui kansakoulunopettajaksi Tammisaaren opettajaseminaarista 1900. Opettajan työn ohella hän toimi myös Suomen ruotsalaisen raittiusliiton (Finlands Svenska Nykterhetsförbund) esitelmöitsijänä ja vuodesta 1927 lastenlehti Eosin toimittajana.

Toimittaja ja kirjailija Olga Torckell oli Huldi Torckellin sisar.

## Teoksia
* *När far kom hem* : af ....i......ll.     Författare, Hyvinge 1899
* *Glädjens barn* : ritat och berättat av Nea.     F. Tilgmann, Helsingfors 1919 (suomeksi nimellä *Ilon lapsia*, piirtänyt ja kirjoittanut Nea.  F. Tilgmann, Helsinki 1919)
* *Ett offer och andra berättelser*.    Finlands Svenska Nykterhetsförbunds Expedition, Kronoby 1906, 2. uppl. Fram, Vasa 1923
* *En liten kämpe*. Dialoger / FSN : Första serien VII.     Finlands Svenska Nykterhetsförbund, Helsingfors 1914
* *Människor och tomtar : programblad för Hoppets här : Saml. 1-3*.     Fram, Vasa 1920–1921
* *Råd och anvisningar för Hoppets härs avdelningar*.    Finlands svenska nykterhetsförbund, Vasa 1921       
* *En farlig fiende*.    Fram, Vasa 1922
* *Per Wieselgren*.    Fram, Vasa 1922
* *Skydda barnen! : några ord till landets lärare*.     Finlands svenska nykterhetsförbund, Vasa 1924
* *En djurätande växt*. Ströskrifter för Hoppets här 1.      Vasa 1925
* *På den nyupptäckta ön*. Ströskrifter för Hoppets här 3.      Vasa 1925
* *Vid skiljovägen*. Ströskrifter för Hoppets här 4.      Vasa 1925
* *Eriks sparbanksbok*.     Finlands svenska nykterhetsförbund, Vasa 1926
* *En levande maskin*.    Finlands svenska nykterhetsförbund, Vasa 1926
* *För och emot : samspråk av H.T.*.        Finlands svenska nykterhetsförbund, Vasa 1927
* *De oövervinneliga 1-3*.      Finlands svenska nykterhetsförbund, Vasa 1933
* *Prinsessan Kunigundas hjärta* : sagospel.     Finlands svenska nykterhetsförbund, Vasa 1935
* *En farlig fiende*. F.S.N:s tävlingsskrift 1937.     Finlands svenska nykterhetsförbund, Vasa 1937 
* *Programhäfte för Hoppets här*.       Finlands svenska nykterhetsförbund, Vasa 1938
* *Vad som hände i Trolleby skola*. F.S.N:s tävlingsskrift 1938.     Finlands svenska nykterhetsförbund, Vasa 1938  
* *Programskrift för Hoppets här N:o 10*.      Finlands svenska nykterhetsförbund, Vasa 1939

## Käännöksiä
* Antti J. Pietilä : *En god människa*, översättning från finska av Huldi Torckell.      Fram, Vasa 1920

## Lähteet
* 
* Svenska litteratursällskapet i Finlands dramadatabas Daniel 
* Uppslagsverket Finland : Olga Torckell
Antonio Luna

**Antonio Manuel Luna Rodríguez** (s. 17. maaliskuuta 1991 Son Servera, Baleaarit, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Mallorcaa ja on pelipaikaltaan vasen laitapuolustaja.

Luna on Sevillan kasvatti, jonka edustusjoukkueessa hän teki ensiesiintymisensä kaudella 2009–2010. Tammikuussa 2011 hänet lainattiin loppukauden kestävällä lainasopimuksella Almeríaan.

## Aiheesta muualla
* Antonio Lunan tilastot BDFutbol-sivustolla
Filin-luokka

**Filin-luokan** piti olla Venäjän keisarikunnan laivaston kuuden vartiolaivan muodostama alusluokka, jonka alusten piti valmistua 1918–1919 Ab Crichtonin telakalla Turussa. Aluksista kuitenkin kaksi romutettiin telakalla ja loput neljä jaettiin Suomen ja Puolan merivoimien kesken.

## Alukset

## Lähteet
*

### Viitteet
Christer Lind

**Christer Lind** (14. marraskuuta 1912 Kokkola – 13. elokuuta 1942 Söderby, Ruotsi) oli suomalainen ruotsin kielellä kirjoittanut runoilija.

Lind opiskeli kirjallisuushistoriaa, taidehistoriaa ja musiikkitiedettä valmistuen filosofian kandidaatiksi. Hän opiskeli musiikkia myös Sibelius-akatemiassa.

Lind julkaisi elinaikanaan yhden modernistisen runokokoelman *Vindarnas bröllop*. Hänen kääntämänsä ns. primitiivisen runouden kokoelma *Stigen och regnbågen* ilmestyi hänen kuolemansa jälkeen.

Lind kuoli 30-vuotiaana tuberkuloosiin.

## Teoksia
* *Vindarnas bröllop*.    Söderström, Helsingfors 1940
* *Stigen och regnbågen*.    Söderström, Helsingfors 1943

## Lähteet
* 
* Svenskösterbottniska författare: Christer Lind (1912–1942)
Anders Hallbäck

**Anders Hallbäck** (30. elokuuta 1861 Kaarela – 2. toukokuuta 1941 Kokkola) oli suomalainen ruotsin kielellä kirjoittanut runoilija.

## Teoksia
* *Gråsparven* : dikter.    Gamlakarleby 1925
* *Den steniga vägen* : dikter.   Gamlakarleby 1930 

## Lähteet
*
Kevjumba

**Kevin Wu**, tunnetummin **Kevjumba**, (s. 12. kesäkuuta 1990) () on YouTuben kautta julkisuuteen noussut yhdysvaltalainen koomikko. Elokuussa 2011 hän oli YouTuben kahdeksanneksi tilatuin koomikko. Hän on opiskellut Kaliforniassa elokuva-alaa. Vuonna 2010 Kevin ja hänen isänsä osallistuivat Amazing Racen 17:lle tuotantokaudelle.

## Youtube-suosio
Wu sai inspiraatiota videoihinsa Dave Chappellen ja James Lau Wun stand up- komedioista. Yleisön puuttuessa hän päätti kuvata videonsa YouTubeen. Kun Kevinin ”I Have To Deal With Stereotypes” -video päätyi Youtuben etusivulle, katsojien määrä alkoi nousta. Wu on tehnyt yhteistyötä Youtube-koomikko Christine Gambiton (HappySlip) kanssa ja he kuvasivat viisi videota yhdessä. Lisäksi hän on esiintynyt yhdessä muun muassa Nigahigan ja Chester Seen kanssa. Wu valmistui Clements High Schoolista 2008.

Videossaan ”Butthash Hero” Kevin esitteli isänsä YouTube-kanavallaan ensi kertaa. PapaJumba näyttäytyi sen jälkeen vielä muutamassa poikansa kuvaamassa videopätkässä, ja suosio katsojien keskuudessa kasvoi. Kunnollisen debyyttinsä Wun isä teki videossa ”I Love My Dad” ja on siitä asti esiintynyt monissa videoissa yhdessä poikansa kanssa. Kesäkuussa 2010 KevJumballa oli yli miljoona tilaajaa, ja kanavan näyttökertoja oli kerääntynyt yli 25 miljoonaa. Videoita yhteensä oli katsottu noin 91,9 miljoonaa kertaa, ja CBS teki haastattelun nuoresta tähdestä. Kesäkuussa 2008 hän oli Youtuben tilatuin koomikko ja kolmanneksi tilatuin kaikista käyttäjistä.

Vuonna 2013 Kevin palasi korkeakouluopintojensa pariin ja lopetti materiaalin julkaisemisen YouTubeen moneksi vuodeksi, kunnes hän avasi YouTube-kanavansa uudelleen vuonna 2017, mutta tiiviimmästä yksityiselämästään johtuen ei ole saman vuoden maaliskuusta lähtien julkaissut materiaalia kanavallaan.

## Lähteet
* 
* 
*  Käyttäjän KevJumba kanava.
* 
*Kevjumba - butthash hero
* 
* 
* 
* 

## Viitteet
Møllehøj

**Møllehøj** on Tanskan kolmanneksi korkein kohta ja korkein luonnollinen kohta. Møllehøj on 170,86 metriä korkea ja sijaitsee Jyllannin niemimaalla, Skanderborgin kunnassa. Sitä korkeampia kohtia ovat Yding Skovhøj (172,54&nbsp;m) ja Ejer Bavnehøj (171,04&nbsp;m). Niiden korkeus on kuitenkin kasvanut ihmistoiminnan takia. Møllehøj’n huippu on merkitty myllynkivellä, joka on peräisin Ejerin myllystä, joka sijaitsi Møllehøj’llä vuosina 1838–1917.

Helmikuussa 2005 tehdyt mittaukset osoittivat Møllehøj’n olevan Tanskan korkein luonnollinen kohta. Horsensin kunnassa sijaitsevan Yding Skovhøj’n ja Møllehøj’n lähellä sijaitsevan Ejer Bavnehøj’n korkeuden todettiin muuttuneen ihmistoiminnan takia. Yding Skovhøj’n luonnollinen korkeus on 170,77 metriä ja Ejer Bavnehøj’n luonnollinen korkeus 170,35 metriä. Møllehøj on täten 9 senttimetriä Yding Skovhøj’tä ja 51 senttimetriä Ejer Bavnehøj’tä korkeampi.

## Lähteet

## Aiheesta muualla
Mama Africa

**Mama Africa** on Mika Kaurismäen ohjaama, vuonna 2011 ensi-iltansa saanut elämäkertadokumentti eteläafrikkalaisesta laulajasta ja kansalaisoikeustaistelijasta Miriam Makebasta. 

Dokumentin selkärankana on Makebasta säilynyt runsas arkistoaineisto, minkä lisäksi elokuvassa haastatellaan Makeban muusikkoystäviä ja lapsia. Miriam Makeba ehti kuolla vuonna 2008, jolloin Kaurismäki oli vasta aloittelemassa dokumentin tekoa. Makeba ehti kuitenkin antaa tekijävalinnalle hyväksyntänsä. 

Dokumentti sai Berliinin filmifestivaaleilla 2011 yleisöpalkinnon. Vuonna 2012 dokumentti palkittiin juryn erikoispalkinnolla The Pan African Film Festivaaleilla Los Angelesissa.
 
## Julkaisu

Dokumentin takana on ranskalais-saksalainen kulttuurikanava Arte. Elokuva esitettiin Berliinin elokuvajuhlien Panorama-sarjassa. Teatterilevitys oli jonkin aikaa epävarma musiikin esitysoikeuksien vuoksi, mutta asia ratkesi, ja elokuvaa esitettiin ainakin Keski-Euroopassa ja Etelä-Afrikassa, mutta se on myyty muuallekin.. Elokuvan virallinen Suomen ensi-ilta oli 12. elokuuta 2011.

## Vastaanotto

*Tv-maailman* Kaisu Tervonen kirjoitti, että hänen tekee mieli kiitellä dokumenttia, vaikka se on aika ajoin yksioikoista ylistystä.

## Lähteet

## Aiheesta muualla
* IMDB
Morganaattinen avioliitto

**Morganaattinen avioliitto** (keskiajan latinasta *matrimonium ad morganaticam*) on keskiajalla käyttöön otettu avioliiton muoto, jossa kuninkaallisen perheen tai aatelissuvun jäsen avioituu alempaan säätyyn kuuluvan henkilön kanssa. Yleensä kyseessä oli avioliitto, jonka mies solmi alempisäätyisen naisen kanssa. Toisin kuin normaalissa avioliitossa, jossa vaimo sai miehensä arvoon perustuvan arvonimen (esimerkiksi kuninkaan puolisosta tuli kuningatar), morganaattisessa avioliitossa vaimo ei saanut oikeutta miehensä säätyyn. Hän ei siis saanut miehensä aatelisarvoa, eivätkä avioliitosta syntyneet lapset perineet isänsä aatelis- tai kuninkaanarvoa. Liitosta syntyneillä lapsilla ei liioin ollut perimisoikeutta isänsä omaisuuteen. Toisaalta kyseessä oli laillinen avioliitto, ei *konkubinaatti*, ja avioliitosta syntyneitä lapsia pidettiin aviolapsina.

Koska morganaattisessa avioliitossa vaimolla ei ollut minkäänlaista oikeutta miehensä omaisuuteen, eivätkä lapsetkaan perineet, oli vaimon ainut taloudellinen turva miehen hänelle antama huomenlahja, joka tällaisissa liitoissa saattoikin olla huomattavan runsas. Suomen ja keskiajan latinan termit onkin johdettu muinaisyläsaksan sanasta **morgangeba* eli huomenlahja.

Morganaattista avioliittoa solmittaessa oli erikoista, että mies ojensi vaimolleen liittoa vahvistettaessa vasemman kätensä oikean sijasta. Tästä johtuu morganaattisen avioliiton rinnakkaisnimitys *vasemman käden avioliitto* (saks. *Ehe zur linken Hand*).

Myös aatelisnainen saattoi solmia morganaattisen avioliiton aatelittoman tai alempaan aateliin kuuluvan miehen kanssa. Tällöin nainen ei menettänyt aatelisarvoaan tai perimisoikeuttaan, kuten yleensä vastaavissa liitoissa oli tapana.

Tunnettuja esimerkkejä morganaattisista avioliitoista ovat Venäjän keisarin Aleksanteri II:n liitto Jekaterina Dolgorukovan kanssa 1880 ja Itävalta-Unkarin kruununperijän, arkkiherttua Frans Ferdinandin liitto alempaan aatelistoon kuuluneen Sophie von Chotekin kanssa 1900.

## Järjestelmä nykyisin

Morganaattinen avioliitto on järjestelmänä vieläkin mahdollinen, mutta harvoin käytetty. Walesin prinssi Charlesin ja aatelittoman Camilla Parker Bowlesin avioliiton ilmoitettiin nimen omaan olevan ei-morganaattinen. Myöskään Charlesin pojan prinssi Williamin ja aatelittoman Catherine Middletonin avioliitto ei ole morganaattinen.

## Lähteet

## Aiheesta muualla
Montenegro olympialaisissa

**[[Montenegro]]** osallistui olympialaisiin itsenäisenä valtiona ensimmäisen kerran Pekingissä 2008. Sitä ennen montenegrolaisurheilijat edustivat olympialaisissa Jugoslaviaa sekä Serbia ja Montenegroa. Talviolympialaisiin Montenegro osallistui ensimmäisen kerran Vancouverissa 2010.

Lontoossa 2012 maa saavutti ensimmäisen olympiamitalinsa, kun naisten käsipallojoukkue saavutti hopeaa. Pistesijalle, eli kahdeksan parhaan joukkoon, on sijoittunut miesten vesipallojoukkue, joka oli neljäs Pekingissä 2008, Lontoossa 2012 ja Rio de Janeirossa 2016.

## Mitalit lajeittain

## Mitalit olympialaisittain

## Olympiamitalistit

## Lähteet
Suze Orman

**Susan** "**Suze**" **Lynn Orman** (s. 5. kesäkuuta 1951) on yhdysvaltalainen talousneuvoja, kirjailija, motivoiva puhuja ja televisiojuontaja.

Hänen televisio-ohjelmaansa *The Suze Orman Show* on esitetty CNBC:llä kymmenen vuotta ja se on yksi kanavan suosituimmista ohjelmista. Orman on kirjoittanut yhdeksän peräkkäistä *New York Times [[bestseller]]* -kirjaa ja käsikirjoittanut, tuottanut ja juontanut  seitsemää PBS-erikoislähetystä perustuen kirjoihinsa. Orman on voittanut myös kaksi Emmy-palkintoa. Lisäksi hän on voittanut naisille myönnettävän Gracie-palkinnon.

## Yksityiselämä
Helmikuussa 2007 Orman kertoi *[[The New York Times Magazine]]lle* olevansa lesbo. Hän kertoi Twitter-sivullaan avioituneensa *The Suze Orman Show*:n tuottajan Kathy Travisin kanssa syyskuussa 2010.

## Lähteet

## Aiheesta muualla

* Viralliset kotisivut 
* Suze Orman Show
Lower Manhattan

**Lower Manhattan** (kutsutaan myös nimellä *downtown*) on Manhattanin saaren eteläisin osa New Yorkin kaupungissa. Lower Manhattaniksi määritellään yleisesti alue, joka rajautuu pohjoisessa 14th Street -katuun, lännessä Hudsonjokeen, idässä East Riveriin ja etelässä New York Harboriin (joka tunnetaan myös nimellä Upper New York Bay). Hallinnollisesti Lower Manhattan kuuluu osa-alueeseen Manhattan Community District 1.

Lower Manhattan tunnetaan erityisesti liiketalouden keskuksena. Alueella sijaitsevat Wall Street ja New Yorkin pörssi. Lower Manhattanilla sijaitsi myös syyskuun 11. päivän iskuissa vuonna 2001 tuhoutunut World Trade Center, jonka paikalla sijaitsee nykyisin World Trade Center. Lower Manhattanilla sijaitsevat myös New Yorkin Chinatown ja Little Italy.

## Historia

Hollantilaiset perustivat Manhattanin ensimmäiset eurooppalaiset siirtokunnat saaren eteläkärkeen vuonna 1609. Ensimmäinen linnoitus rakennettiin nykyisen Battery Park -puiston paikalle suojelemaan Uusia-Alankomaita. 1900-luvun ensimmäisillä vuosikymmenillä Lower Manhattanilla olivat käynnissä suuret rakennustyöt, jolloin rakennettiin muun muassa 40 Wall Street, American International Building, Woolworth Building ja 20 Exchange Place. 1950-luvulla aloitettiin useiden muiden korkeiden rakennusten rakennustyöt. 1970-luvun alussa valmistui World Trade Center -toimistorakennuskompleksi. Toinen mittava toimistorakennusten keskittymä on World Financial Center, joka valmistui 1980-luvun puolivälissä.

## Talous

Lower Manhattan on Yhdysvaltain neljänneksi suurin liiketalousalue Midtown Manhattanin, Chicago Loopin ja Washingtonin jälkeen. Tulevaisuudessa sija nousee kolmanneksi uuden World Trade Centerin valmistuttua.

## Kuvia

## Lähteet

## Aiheesta muualla

*LoverManhattan.info  
*Downtown Alliance
Jonathan Goldstein

**Jonathan Goldstein** on ainakin seuraavien henkilöiden nimi:

*Jonathan Goldstein, pohjoisamerikkalainen kirjailija ja radiotuottaja
*Jonathan Goldstein, yhdysvaltalainen näyttelijä
*Jonathan Goldstein, brittiläinen elokuva- ja televisiosäveltäjä
*Jonathan Goldstein, yhdysvaltalainen elokuvakäsikirjoittaja
*Jonathan A. Goldstein, brittiläinen tutkija ja kirjailija.
Robert Joy

**Robert Joy** (s. 17. elokuuta 1951) on kanadalainen näyttelijä. Parhaiten tunnettu roolistaan Dr. Sid Hammerback televisiosarjasta **. Hän näytteli myös Charlieta elokuvassa *[[Kuolleiden valtakunta]]* (2005).

## Aiheesta muualla
*
Saxobeats

**Saxobeats** on romanialaislaulaja Alexandra Stanin elo-syyskuussa 2011 julkaistu debyyttialbumi. Albumi julkaistiin elokuun lopulla Ranskassa. Suomessa albumi julkaistiin 14. syyskuuta 2011.

Albumin ensimmäisenä singlenä julkaistiin kappale Mr. Saxobeat ja toisena singlenä Get Back (ASAP).

Albumi debytoi Suomen albumilistan sijalla 27.

## Kappalelista
# Mr. Saxobeat
# Ting Ting
# Show Me the Way
# Lollipop (Param Pam Pam)
# Crazy
# Bitter Sweet
# Get Back (ASAP)
# One Million (ft. Carlprit)
# Energy (Original Mix)
# Mr. Saxobeat (MAAN Studio Remix)
# Lollipop (Param Pam Pam) (Club Version)
# Get Back (ASAP) (Maan Studio Remix)
# Mr. Saxobeat (Extended Version)
# Get Back (ASAP) (Extended Version)

## Lähteet
Carlprit

**Carlprit** (oik. **Rudi Schwamborn**, s. 20. toukokuuta 1986) on Zimbabwessa syntynyt saksalainen räppäri ja näyttelijä. Hänen isoveljensä Herbert Schwamborn on Söhne Mannheims -yhtyeen jäsen. Vuonna 2009 hän teki merkittävimmät ilmestymisensä Cascadan hitti ”Evacuate the Dancefloor”, joka myi yli kolme miljoonaa kappaletta maailmanlaajuisesti. Vuonna 2011 Carlprit teki kappaleen romanialaisen laulajan Alexandra Stanin kanssa. One Million kappaleesta ei tullut hittiä mutta sen musiikkivideo sai YouTubessa yli kolme miljoonaa katselukertaa. 

## Tuotanto
### Singlet
*"1234" (2011)
*"See You at the Top" (2010, feat. Bkay & Kazz)
*"What Up Girl" (2006)

### Ollut mukana
*"Don't Stop the Dancing" (2012, DJ Manian feat. Carlprit & Elly)
*"Ready for tonight" (2012, Dimaro feat. Rosette and Carlprit)
*"Party Crash" (2012, Steve Modana feat. Carlprit)
*"Love Music" (2012, Shaun Baker feat. Carlprit)
*"Don't Stop The Music" (2012, Love Unit feat. Carlprit)
*"One Million" (2011, Alexandra Stan feat. Carlprit)
*"Boom" (2011, Italobrothers feat. Carlprit)
*"Shake that boo boo" (2011, Modana & Carlprit)
*"Second beat is mine" (Sasha Dith, Daagard & Morane feat. Carlprit)
*"One More Time" (2011, Bodybangers feat. Carlprit and Linda Teodosiu)
*"Party On" (2011, Funkybootz feat. Carlprit)
*"Heaven Is a Place" (2011, U-jean feat. Carlprit)
*"Flip flops and hightops" (2011, Dear Zim feat. Carlprit)
*"Independence day" (2011, Cascada feat. Carlprit)
*"Unspoken" (2011, Cascada feat. Carlprit)
*"Dance with Me" (2011, BRYCE feat. Carlprit)
*"We Are Here" (2011, Laurent Wolf feat. Carlprit and Mr Lio) & Laurent Pepper)
*"Delirious" (2010, Michael Mind Project feat. Carlprit and Mandy Ventrice)
*"Ghetto Superstar" (2010, Basslovers feat. Carlprit)
*"LOVEBEAT" (2010, Amari feat. Carlprit)
*"How Do You Sleep" (2010, Angle City feat. Carlprit)
*"Boys Boys Boys" (2010, TWiiNS feat. Carlprit)
*"Ya Odna" (2010, Blue Affair & Sasha Dith feat. Carlprit)
*"Girls Girls Girls" (2010)
*"Digi Ben" (2010, Mondotek feat. Carlprit)
*"Sun Is Shining" (2010, Yann Peifer feat. Carlprit, Metaphysics, Tony-T and Dave Kurtis)
*"Evacuate the Dancefloor" (2010, Cascada feat. Carlprit)

## Lähteet
Thelma Schoonmaker

**Thelma Schoonmaker** (s. 3. tammikuuta 1940, Alger) on yhdysvaltalainen elokuvaleikkaaja, joka on tehnyt yhteistyötä elokuvaohjaaja Martin Scorsesen kanssa. Schoonmakerin ja Scorsesen pitkä yhteistyö alkoi jo ohjaajan opiskeluaikana, ja vuonna 1967 Schoonmaker leikkasi Scorsesen ensimmäisen pitkän ohjaustyön *[[Kuka kolkuttaa ovelleni]]*. 

Schoonmaker on saanut kolme parhaan leikkauksen Oscar-palkintoa kaikkiaan yhdeksästä ehdokkuudesta. Oscarit tulivat elokuvien *[[Kuin raivo härkä]]* (1980), *[[Lentäjä (elokuva)|Lentäjä]]* (2004) ja *[[The Departed]]* (2006) leikkauksesta.

Schoonmaker oli naimissa englantilaisen elokuvaohjaajan Michael Powellin kanssa vuodesta 1984 aina tämän kuolemaan saakka vuonna 1990. Schoonmaker on käyttänyt miehensä kuoleman jälkeen paljon aikaa tämän elokuvien ja kirjoitusten säilyttämiseen. 

Schoonmaker vihittiin vuonna 2007 Taideteollisen korkeakoulun kunniatohtoriksi.

## Osittainen filmografia

**[[Kuka kolkuttaa ovelleni]]* (1967)
**[[Kuin raivo härkä]]* (1980)
**[[Koomikkojen kuningas]]* (1982)
**[[Illasta aamuun]]* (1985)
**[[Suuret setelit]]* (1986)
*"Bad" (Michael Jacksonin musiikkivideo, 1987)
**[[Kristuksen viimeinen kiusaus]]* (1988)
**[[New York stories]]* (1989) osa "Life Lessons"
**[[Mafiaveljet ]]* (1990)
**[[Cape Fear]]* (1991)
**[[Viattomuuden aika]]* (1993)
**[[Casino (elokuva)|Casino]]* (1995)
**[[Tie tähtiin]]* (1996)
**[[Kundun]]* (1997)
**[[Bringing Out the Dead]]* (1999)
**[[Gangs of New York]]* (2002)
**[[Lentäjä (elokuva)|Lentäjä]]* (2004)
**[[The Departed]]* (2006)
**[[Suljettu saari]]* (2010)
**[[Hugo (elokuva)|Hugo]]* (2011)
**[[The Wolf of Wall Street]]* (2013)
**[[Bombay Velvet]]* (2015)
**[[Silence (elokuva)|Silence]]* (2016)
**[[Lumiukko (vuoden 2017 elokuva)|Lumiukko]]* (2017)
**[[The Irishman]]* (2019)
**[[Killers of the Flower Moon]]* (TBA)

## Lähteet

## Aiheesta muualla
* 
* 
## Kirjallisuutta
*Sippola, Mikko: ”Marty opetti minulle kaiken minkä tiedän”, Schoonmakerin haastattelu, *Filmihullu* 2/2007.
Serlachius (museot)

**Serlachius** on Mänttä-Vilppulassa Pohjois-Pirkanmaalla sijaitseva taidekohde. Sen taustayhteisönä ja omistajana toimii vuonna 1933 perustettu Gösta Serlachiuksen taidesäätiö.  juuret ovat Serlachius-teollisuussuvun taideharrastuksessa ja mesenaattitoiminnassa. 

Serlachiuksen muodostavat Joenniemessä sijaitseva Serlachius Kartano ja sen yhteydessä toimiva Taidesauna sekä Mäntän keskustassa toimiva Serlachius Pääkonttori ja kansainvälinen taiteilijaresidenssi.  
## Taidekokoelman historia

Gösta Serlachiuksen säätiön taidekokoelma on Suomen ja Pohjoismaiden merkittävimpiä yksityisiä kokoelmia ja eurooppalaisessakin mittakaavassa tärkeä. Kokoelmaa pidetään ainutlaatuisena niin historiansa kuin sisältönsäkin osalta. Serlachiuksen taidekokoelmat sisältävät nykyisin yli 10 000 teosta: Suomen kultakauden taidetta, vanhaa eurooppalaista taidetta 1400-luvulta 1700-luvulle, Suomen 1900-luvun alun varhaista modernismia sekä kasvavan kokoelman nykytaidetta.

## Serlachius Kartano

Serlachius Kartano (aiemmin Serlachius-museo Gösta ja Gösta Serlachiuksen taidemuseo) sijaitsee Joenniemessä Mäntässä. Siellä on esitelty vuodesta 1945 Gösta Serlachiuksen taidesäätiön kokoelmia. Avautuessaan se oli Suomen kahdeksas taidemuseo. Gösta Serlachius kuoli vuonna 1942. Sotaa seuranneissa vaikeissa olosuhteissa taidesäätiön isännistö luopui Gösta Serlachiuksen pitkäaikaisesta haaveesta rakentaa taidemuseo Mänttään. Hänen leskensä Ruth Serlachius ja perillisensä Bror Serlachius ja Ralph Erik Serlachius päättivätkin asettaa kokoelman näytteille Joenniemen kartanoon.

Taidemuseon yhteyteen valmistui kesällä 2014 laajennusosa (aiemmin Göstan paviljonki), joka moninkertaisti museon näyttelytilat. Paviljongin suunnittelusta vastasi kansainvälisen arkkitehtikilpailun voittanut barcelonalainen arkkitehtitoimisto MX_SI. Rakennuksessa on kolme erikokoista näyttelytilaa, juhlasali, museokauppa ja modernit ravintolatilat. Laajennusosan myötä Serlachius alkoi keskittyä vanhan taiteen lisäksi myös nykytaiteen esittelemiseen. Vaihtuvissa näyttelyissä nähdään erityisesti kotimaista ja ulkomaista nykytaidetta sekä erilaisia teemanäyttelyjä.

## Serlachius Pääkonttori

Serlachius Pääkonttori (aiemmin Serlachius-museo Gustaf ja G. A. Serlachius -museo) valmistui G. A. Serlachius Osakeyhtiön pääkonttoriksi vuonna 1934. Klassismia ja funktionalismia edustavan rakennuksen suunnittelivat Valter ja Bertel Jung.  Gösta Serlachiuksen taidesäätiö osti vuonna 2000 pääkonttorirakennuksen Metsä-Serla Oyj:ltä. Taidesäätiön silloinen puheenjohtaja vuorineuvos Gustaf Serlachius (1935–2009) halusi turvata pääkonttorirakennukselle arvokkaan käytön. Se avattiin peruskorjauksen jälkeen vuonna 2003 suomalaisen puunjalostusteollisuuden, Serlachiusten ja Mäntän teollisuusyhteisön historiaa esittelevänä museona.

## Tunnustuksia
*Serlachius Kartanolle, joka toimi silloin nimellä Serlachius-museo Gösta, myönnettiin Vuoden museo -palkinto keväällä 2015.

## Lähteet

## Aiheesta muualla
* Verkkosivut
Topi Mattila

**Topi Mattila** (s. 29. maaliskuuta 1946 Helsinki) on suomalainen mäkihyppääjä, jonka uran huippuhetkiä olivat Holmenkollenin kilpailun voitto vuonna 1969 sekä olympialaisten viides sija vuotta aiemmin.

Mattila sijoittui 19-vuotiaana Oslon MM-kilpailuissa 1966 pienessä mäessä 25:nneksi ja suurmäessä 31:nneksi. Grenoblen olympialaisissa 1968 hän oli pienessä mäessä viides ja suurmäessä kaatumisen jälkeen 49:s. Vysoké Tatryn MM-kilpailuissa 1970 hänen sijoituksensa olivat pienessä mäessä 38:s ja suurmäessä 29:s. Holmenkollenin kilpailun hän voitti vuonna 1969 hypättyään mäkiennätyksen 92 metriä. Uransa pisimmän hypyn, 125 metriä, hän hyppäsi Vikersundissa vuonna 1967.

Kouvolan Hiihtoseuraa edustanut Mattila voitti Suomen-mestaruuden pienessä mäessä vuosina 1968, 1969 ja 1970 sekä suurmäessä vuosina 1968 ja 1969. Puijon kilpailun hän voitti vuosina 1965 ja 1969 sekä Ounasvaaran kilpailun vuonna 1969. Falunissa hän sijoittui toiseksi vuonna 1968 ja Salpausselällä kolmanneksi vuonna 1967.

## Lähteet
David Childs

**David Childs** (1941 Princeton, New Jersey – 26. maaliskuuta 2025 Pelham, New York) oli yhdysvaltalainen arkkitehti, joka työskenteli arkkitehtitoimisto Skidmore, Owings and Merrillissä. Childsin tunnetuimpia töitä ovat muun muassa One World Trade Centerin uusi suunnitelma ja uusi 7 World Trade Center.

## Koulutus

*Deerfield Academy (1959)
*Yale College (1963)
*Yale School of Architecture (1967)
*New York Institute of Technology (kunniatohtori) (2006)

## Childsin suunnittelemia rakennuksia
### Washington DC (1971–1984)
*National Geographicin päämaja
*1300 New York Avenue
*U.S. News & World Reportin päämaja
*Four Seasons-, Regent- ja Park Hyatt -hotelleja
*Dullesin kansainvälisen lentoaseman pääterminaalin laajennustyö

### New York City (1984–)
*One Worldwide Plaza
*450 Lexington Avenue
*Bertelsmann Building
*New York Mercantile Exchange
*John F. Kennedyn kansainvälinen lentoasema (saapuvien terminaali)
*383 Madison Avenue
*7 World Trade Center (uusi)
*Time Warner Center
*One World Trade Center

### Ottawa
*Yhdysvaltain Ottawan suurlähetystö

## Lähteet

## Aiheesta muualla
*David Childs esittelee One World Trade Centeriä (video)
Markku Maatela

**Markku Sakari Maatela** (10. huhtikuuta 1941 Rovaniemi – 15. joulukuuta 1989 Helsinki) oli suomalainen mäkihyppääjä ja kuvataiteilija.

Maatela voitti Vikersundin lentomäkiviikon vuonna 1960. Seuraavana vuonna hän sijoittui Oberstdorfin lentomäessä seitsemänneksi hypättyään kaikkien aikojen toiseksi pisimmän suomalaishypyn 136 metriä. Lahden MM-kilpailuissa 1958 hän oli varamiehenä ja neljä vuotta myöhemmin hän jäi niukasti Zakopanen MM-kisajoukkueen ulkopuolelle. Ounasvaaran kisoissa Maatela sijoittui parhaimmillaan kolmanneksi.

Markku Maatelan veli Martti Maatela oli  yhdistetyn maajoukkuemies.

Maatela edusti Helsingin Hiihtoseuraa vuodesta 1967. Aikaisemmat seurat olivat Ounasvaaran Hiihtoseura, Kilo IF ja Lahden Hiihtoseura. Hän sai Ounasavaaran Hiihtoseuran kultaisen ansiomerkin.

Maatela teki kuvataidetta vuodesta 1962. Ensimmäisen taidenäyttelynsä hän piti Ateljeebaari Tornissa vuonna 1963. Maatela muutti Helsingistä Kirkkonummelle vuonna 1978. Maatelalla oli opintoja Helsingin yliopistossa.

## Lähteet

* 

### Viitteet
Martti Maatela

**Martti Kalevi Maatela** (21. syyskuuta 1935 Rovaniemi – 26. marraskuuta 2013 Kemi) oli suomalainen yhdistetyn hiihtäjä.

Maatela sijoittui Lahden MM-kilpailuissa 1958 yhdistetyssä neljänneksi oltuaan mäkiosuuden paras ja hävittyään pronssimitalisti Gunder Gundersenille lopulta vain 0,4 pistettä. Squaw Valleyn olympialaisissa 1960 hän sijoittui 23:nneksi. Ounasvaaran kisoissa hän voitti vuosina 1958, 1959 ja 1961 sekä Puijolla vuonna 1959. Vuoden 1959 saavutuksiin kuuluivat myös SM-hopea, Salpausselän Kisojen kolmas sija sekä Holmenkollenin neljäs sija. Seuratasolla hän edusti Ounasvaaran Hiihtoseuraa.

Martti Maatelan veli Markku Maatela kilpaili mäkihyppääjänä.

## Lähteet

* 

### Viitteet
Greenwich Street

**Greenwich Street** on etelä-pohjois-suunnassa kulkeva katu New Yorkin kaupungissa, Manhattanilla. Katu ulottuu pohjoisimmillaan 9th Avenuen ja Gansevoort Streetin risteykseen Meatpacking Districtillä ja etelässä se loppuu Battery Parkiin. World Trade Centerin alueen kohdalla Greenwich Street risteytyy Vesey- ja Liberty Streetin kanssa.

Kaupunginosat, joiden läpi Greenwich Street kulkee, ovat: West Village, Hudson Square, Tribeca ja Financial District.

## Greenwich Streetilla sijaitsevia rakennuksia

*388 Greenwich Street
*Seven World Trade Center
*Two World Trade Center (rakenteilla)
*Three World Trade Center (rakenteilla)
*Four World Trade Center (rakenteilla)
Ossi Laaksonen

**Ossi Kalevi Laaksonen** (27. kesäkuuta 1936 Lahti – 5. kesäkuuta 2016 Lahti) oli suomalainen mäkihyppääjä. Hän voitti 17-vuotiaana vuonna 1954 Planican lentomäkiviikon ja sijoittui Salpausselällä kolmanneksi. Seuraavana vuonna hän sijoittui Sveitsin mäkiviikolla viidenneksi voitettuaan kaksi osakilpailua mutta kaaduttuaan kahdessa muussa. Cortina d'Ampezzon esiolympialaisissa hän kaatui pahasti mäkiennätyksen ylittäneen 82-metrisen hyppynsä. Salpausselällä hän oli tuona vuonna jälleen kolmas. Kesällä 1955 hän sai liikenneonnettomuudessa pahan nilkkavamman. Vuonna 1958 hän saavutti SM-pronssia ja sijoittui Ounasvaaralla toiseksi mutta jäi Lahden MM-kisajoukkueen varamieheksi. Seuratasolla Laaksonen edusti Lahden Hiihtoseuraa.

Vuosina 1962–1963 Laaksonen toimi Lahden Hiihtoseuran mäkivalmentajana. Vuonna 1957 hän sai suurmestarimerkin. Laaksonen oli ensimmäisen luokan mäkituomari. Hän pelasi myös pesäpalloa Lahden Mailaveikoissa ja voitti vuonna 1953 nuorten Suomen mestaruuden. Ammatiltaan hän oli mallipuuseppä. Hänen kotikuntansa oli Lahti.

## Lähteet

* 

### Viitteet
Jalkapallon alle 20-vuotiaiden maailmanmestaruuskilpailut 2011

**Jalkapallon alle 20-vuotiaiden maailmanmestaruuskilpailut 2011** olivat järjestyksessään 18. alle 20-vuotiaiden MM-kilpailut. Kilpailut järjestettiin Kolumbiassa 29. heinäkuuta – 20. elokuuta 2011. 20. elokuuta Estadio El Campínin stadionilla pelatussa loppuottelussa Brasilia kukisti Portugalin jatkoajalla 3–2. Kolumbian lisäksi isäntämaaksi oli ehdolla vain Venezuela.

## Pelipaikat
Turnauksen pelikaupungit julkistettiin 29. syyskuuta 2010. Pelipaikkoina toimivat Bogotá, Cali, Medellín, Manizales, Armenia, Cartagena, Pereira ja Barranquilla.

## Lohkoarvonta
Kisoihin päässeet 24 joukkuetta jaettiin neljään arvontakoriin. Isäntämaa Kolumbia sijoitettiin ensimmäiseen koriin, ja loput maat sen jälkeen FIFA-rankingin perusteella.

Kolumbia asetettiin automaattisesti ensimmäiseen lohkoon. Tämän jälkeen ensimmäisestä korista arvottiin jokaiseen lohkoon yksi joukkue. Muut joukkueet arvottiin niin, että jokaisesta korista päätyi jokaiseen lohkoon yksi joukkue.

Lohkoarvonta suoritettiin 27. huhtikuuta 2011 Cartagenan Julio Cesar Turbay Ayala Convention Centressä.

## Ottelut
*Kellonajat Kolumbian normaaliaikaa ([[Aikajärjestelmä#UTC|UTC]]-5)*
### Alkulohkot
#### Sijoitusten määräytyminen alkulohkoissa
Jos kaksi tai useampi joukkue on tasapisteissä, lohkosijoitukset ratkaistaan seuraavasti:
# joukkueiden kaikkien otteluiden maaliero;
# joukkueiden kaikkien otteluiden tehdyt maalit;
# joukkueiden keskinäisten otteluiden pisteet;
# joukkueiden keskinäisten otteluiden maaliero;
# joukkueiden keskinäisten otteluiden tehdyt maalit;
# kisojen järjestäjäkomitean suorittama arvonta.

Jos alkulohkojen jälkeen kaksi tai useampi lohkokolmonen on tasapisteissä, sijoitukset määritetään seuraavalla järjestelmällä:
# joukkueiden kaikkien otteluiden maaliero;
# joukkueiden kaikkien otteluiden tehdyt maalit;
# kisojen järjestäjäkomitean suorittama arvonta.

#### Lohko A

#### Lohko B

#### Lohko C

#### Lohko D

#### Lohko E

#### Lohko F

### Pudotuspelit

#### Neljännesvälierät

----

----

----

----

----

----

----

#### Puolivälierät

----

----

----

#### Välierät

----

#### Pronssiottelu

#### Loppuottelu

## Maalintekijät
**5 maalia**
*  Henrique
*  Alexandre Lacazette
*  Álvaro Vázquez
**4 maalia**
*  Luis Muriel
*  Nélson Oliveira
**3 maalia**
*  Erik Lamela
*  Philippe Coutinho
*  Dudu
*  Oscar
*  James Rodríguez
*  John Jairo Ruiz
*  Mohamed Ibrahim
*  Edson Rivera
*  Edafe Egbedi
*  Olarenwaju Kayode
*  Ahmed Musa
*  Rodrigo Moreno
**2 maalia**
*  Thomas Oar
*  Willian
*  Joel Campbell
*  Marlon de Jesús
*  Gueïda Fofana
*  Gilles Sunu
*  Bright Ejike
*  Uche Nwofor
*  Yasir Al-Fahmi
*  Sergio Canales

## Lähteet

## Aiheesta muualla

* Virallinen sivusto
Tummansininen sävel

**Tummansininen sävel** on suomalaislaulaja Topi Sorsakosken postuumi studioalbumi, joka julkaistiin 26. lokakuuta 2011. Albumin ensimmäinen singlelohkaisu, *Tummansininen sävel*, on alun perin Olavi Virran jo vuonna 1962 levyttämä käännösbiisi kappaleesta *Blue Melodie*. Single jaettiin radioille soitettavaksi 22. elokuuta lähtien, ja digitaalisena singlenä kappale julkaistiin 16. syyskuuta. Niin singlevalinta kuin julkaisuaikataulukin oli Sorsakosken manageri Juhani Mansikkamäen mukaan sovittu Topi Sorsakosken kanssa ennen tämän menehtymistä. Levystä on julkaistu myös rajoitettu 2000 kpl:n numeroitu vinyylipainos.

Albumi debytoi Suomen virallisen listan sijalla 1, jolla se pysyi kolme ensimmäistä listaviikkoaan. Yhteensä albumi oli listalla 18 viikkoa.

## Kappaleet

## Arvostelut
* Rumba: 
* Rytmi: 
* Soundi: 

## Lähteet
* Levykauppa Äx - Topi Sorsakoski: Tummansininen sävel
* Iltalehti.fi - Sorsakoskelta uusi albumi lokakuussa (11.08.2011)
* Sorsakosken viimeinen levy julkaistaan aikataulun mukaan - MTV3.fi - Viihde - Uutiset (14.08.2011)
* Topi Sorsakosken viimeisiä tulkintoja julki - MTV3.fi - Viihde - Uutiset (22.08.2011)

### Viitteet
Tython

**Tython** on fiktiivinen planeetta Tähtien sodan Expanded Universessä. Kerrotaan että voima havaittiin ensimmäisen kerran Tythonilla, jossa ensimmäiset jeditkin syntyivät.

Tämän maailman kirkkaimmat ja parhaat filosofit, papit, tutkijat ja soturit kokoontuivat 36453 eYt keskustelemaan löydöistään mukana arvoituksellinen, mystinen Ashla (voiman valoisa puoli). Toisinajattelijat, jotka käyttivät Bogania (voiman pimeä puoli) lopulta synnyttivät noin 25793 eYt, kipinät Voima sotiin Tythonilla. Tuhkasta näiden sotien nousi varhain Jedi.

Aluksi jedi uskoi, että voimaa pystyisi käyttämään vain tythonilla, vaikka tämä myöhemmin toisin todistetaan Kun ennakoiva ryhmä lähti Tythonista muihin maailmoihin, tullakseen jediritareiksi. Jedi päätti perustaa tythoniin filosofia koulun, jossa määritellään valoisa puoli ja pimeä puoli voimasta (vastaava, kun antiikin Ashla ja Bogan), elävä voima ja yhdentymisvoimana.    

Tythonin sijainti oli kadotettu jossain vaiheessa, mutta myöhemmin se löydettiin uudelleen Suuren Galaksisen sodan alkupuolella Jedi Satele Shanin johdosta. Coruscanttin hyökkäyksen jälkeen vuonna 3653 eYt, jedien ensisijainen asuinpaikka oli Tythonin jeditemppeli. Siellä heidän tehtäväksi tuli uudelleenrakentaa Jedien-Sääty huolimatta kohtaamistaan ongelmista paikallisten twi'lek pyhiinvaeltaja siirtomaan kannsa ja salaperäisen vaikutuksen, joka oli peräisin itse maailmasta. Ryhmä Marauders, tunnetaan tunnetaan myös  FleshRaiders, alkoivat hyökätä tythonin asukkaiden kimppuun. Tythonin asukkaat pyysivät apua Jedeiltä voidakseen kostaa Raidersseille, mutta jedineuvosto kieltäytyi sekaantumasta paikallisten asioihin.
Pentti Heino

**Pentti Kalervo Heino** (10. joulukuuta 1926 Hollola – 24. elokuuta 2018) oli suomalainen mäkihyppääjä ja soutaja.

Useita mäkihypyn ja yhdistetyn Suomen-mestaruuksia nuorten sarjassa voittanut Heino saavutti vuonna 1949 mäkihypyssä SM-pronssia ja sijoittui Salpausselällä toiseksi. Rumfordin MM-kilpailuissa 1950 hän sijoittui mäkihypyssä 19:nneksi. Seuratasolla Heino edusti Lahden Hiihtoseuraa.

Pentti Heino toimi aktiiviuransa jälkeen lahtelaisten mäkivalmentajana 1950-luvun lopulla ja 1960-luvun alussa. Siviiliammatiltaan heino oli rakennusmestari.

Soudussa Heino saavutti Pauli Salosen kanssa SM-hopeaa pariairokaksikossa vuonna 1953.

## Lähteet
* 

### Viitteet
ORP Sokół (2002)

**ORP Sokół** on Puolan laivaston Kobben-luokan sukellusvene. Alus on entinen Norjan laivaston *KNM Stord*, jonka Norjan hallitus luovutti 2002 Puolalle. Se on modernisoitu Gdanskissa.

## Valmistus

Norja tilasi aluksen Nordseewerkeltä Emdenistä, missä köli laskettiin 1964. Se laskettiin vesille 2. syyskuuta 1966 nimellä *KNM Stord* ja valmistui 9. helmikuuta 1967.

## Palvelus
Alus on Puolan merivoimien palveluksessa 2013, mutta sen modernisointi on viivästynyt rahoitusvaikeuksien vuoksi.

## Lähteet
*

### Viitteet
Fenham

**Fenham** on Newcastle upon Tynen kaupunginosa ja äänestysalue. Fenhamissa oli vuoden 2001 väestönlaskennan mukaan 10&nbsp;865 asukasta. Osa Fenhamista kuitenkin kuuluu Wingroven äänestysalueeseen.

Fenham oli pitkään maaseutua Newcastlen ulkopuolella, ja sinne alkoi vasta 1900-luvun alkupuolella kehittyä kaupunkimaista asutusta. Vuonna 1904 se liitettiin Newcastleen, ja seuraavana vuonna sinne valmistui ensimmäinen julkinen rakennus, St Monican kirkko. Kun Fenhamiin saatiin raitiovaunulinja 1907, alueelle alettiin rakentaa asuntoja suuremmassa mittakaavassa. Kun liikenneyhteydet Fenhamiin alkoi parantua, niin sinne rakennettiin lisää taloja, ja monet alueen suuremmista rakennuksista ovat ylemmän keskiluokan taloja 1900-luvun alusta. Maailmansotien aikana Fenhamiin rakennettiin asuntoja sotasankareille.

## Lähteet

## Aiheesta muualla
Charles Holden

**Charles Henry Holden** (12. toukokuuta 1875 Bolton, Yhdistynyt kuningaskunta – 1. toukokuuta 1960 Harmer Green, Yhdistynyt kuningaskunta) oli brittiläinen arkkitehti, joka tunnetaan etenkin useiden Lontoon metroasemien, Bristolin pääkirjaston, Underground Electric Railways Company of Londonin pääkonttorin ja Lontoon yliopiston Senate Housen suunnittelijana.


Tiedosto:Senate House, University of London.jpg|Lontoon yliopiston Senate House
Tiedosto:Bristolcentrallibrary.jpg|Bristolin pääkirjasto
Tiedosto:55 Broadway - geograph.org.uk - 1142385.jpg|Underground Electric Railways Company of Londonin pääkonttori


## Aiheesta muualla
* Holden, Charles Henry 1875 - 1960
ORP Bielik

**ORP Bielik** on Puolan laivaston Kobben-luokan sukellusvene. Alus on entinen Norjan laivaston *KNM Svenner*, jonka Norjan hallitus luovutti 2002 Puolalle. Se on modernisoitu Gdańskissa.

## Valmistus

Alus tilattiin heinäkuussa 1959 hyväksytyssä viiden vuoden hankintaohjelmassa Nordseewerkeltä Emdenistä, missä köli laskettiin 1965. Se laskettiin vesille 27. tammikuuta 1967 ja valmistui 1. heinäkuuta 1967. Luokan muista aluksista poiketen alus varustettiin upseerien kouluttamiseksi kahdella periskoopilla ja runkoa kasvatettiin metrillä.

## Palvelus
Alus oli Puolan merivoimien palveluksessa 2013, mutta sen modernisointi viivästyi rahoitusvaikeuksien vuoksi.

## Lähteet
*

### Viitteet
Vallisaari (täsmennyssivu)

**Vallisaari** tarkoittaa muun muassa seuraavia:

*Vallisaari, saari Helsingin edustalla
*Vallisaari, kylä Virossa lähellä Narvaa. Siellä tehtiin Vallisaaren välirauha vuonna 1658

## Sukunimi
*Aleksi Vallisaari (1919–2005), Suomen Lähetysseuran apulaisjohtaja
*Hilkka Vallisaari, Helsingin kaupunginmuseon museolehtori
*Leena Vallisaari (s. 1947), suomentaja
Hanhennokkavalas

**Hanhennokkavalas** eli aiemmalta nimeltään **cuvierinvalas** (*Ziphius cavirostris*) on laajimmalle levinnyt nokkavalaiden heimon laji ja sukunsa ainoa laji. Lajin tieteellinen nimi tulee latinan sanoista *cavus* (ontto) ja *rostrum* (kuono, nokka), jotka viittaavat valaan päässä hengitysaukon edessä olevaan kuoppaan.

Hanhennokkavalas kasvaa noin 6,5–7 metriä pitkäksi ja painaa keskimäärin kolme tonnia. Naaraat ovat suurempia kuin koiraat. Niillä on pieni pää ja selvästi erottuva niska. Väritys vaihtelee yksilön ja asuinalueen mukaan, Atlantilla siniharmaa sävy vallitsee, kun taas Indopasifisella merialueella ovat vallalla ruskean sävyt. Varsinkin vanhoilla koirailla pää on vaaleampi kuin vartalo. Valaan suupielet kaartuvat ylöspäin, se näyttää virnistelevän.

Hanhennokkavalaita tavataan muilla maailman merialueilla paitsi lähellä napaseutuja tai kovin matalilla alueilla. Ne välttävät alle kymmenen asteen lämpötiloja ja alle tuhannen metrin syvyyksiä. Niiden on havaittu sukeltavan liki 3&nbsp;000 metrin syvyyteen pidättäen hengitystä 138 minuuttia.  

Hanhennokkavalas syö mustekaloja ja syvänmeren kalalajeja.

Metsästys ei ole ollut uhkana hanhennokkavalaille, mutta on epäilty että ajoittain havaittavat onnettomuudet, joissa suuri joukko hanhennokkavalaita ajautuu maihin ja kuolee, ovat liittyneet ihmisen valtameressä tuottamaan melusaasteeseen ja kaikuluotaimien käyttöön.

## Lähteet
Vallisaari (Viro)

**Vallisaari** (, myös *Uusnova*) on entinen kylä Virossa Narvanjoen rannalla. Nykyisin se on osa Itä-Virumaan maakunnan Alutagusen kunnan Kuningakülaa.

Vuonna 1655 Vallisaari mainitaan Samokrassin eli Arumäen kartanolle kuuluneena kolmitaloisena kylänä. 20. joulukuuta 1658 Venäjä ja Ruotsi solmivat kylässä kolme vuotta kestäneen Vallisaaren välirauhan. Sopimuksen mukaan Venäjälle jäivät sen Liivinmaalta valloittamat alueet. 

Suuren Pohjan sodan jälkeen kylän nimi muutettiin *Usnovoksi* (*Uusnova*, *Ustna*), mutta paikalliset käyttivät yhä nimeä *Vallisaare*. Vuonna 1766 kylässä toimi majatalo.

Vuonna 1922 kylässä oli vain yksi talo, jossa oli kolme asukasta. Uusnovan nimi muutettiin virallisesti Vallisaareksi vuonna 1934. Kylä hävisi toisen maailmansodan jälkeen.

## Lähteet